Çox sağ olun, hörmətli cənab Sədr. Hörmətli deputat həmkarlarım, müzakirənizə təqdim olunan “Yeyinti məhsulları haqqında” Qanunun “Yeyinti məhsullarının dövlət gigiyena qeydiyyatı” adlanan 7-ci maddəsinin beşinci hissəsində “bioloji aktiv əlavələrin” sözlərinin “bioloji fəallığa malik qida əlavələrinin” sözləri ilə əvəz edilməsi təklif olunur. Burada söhbət “Yeyinti məhsulları haqqında” Qanunun 2016-cı il 14 oktyabr tarixində qəbul edilmiş və məndən qabaq hörmətli həmkarım Musa müəllim tərəfindən təqdim olunan “Dərman vasitələri haqqında” Qanuna uyğunlaşdırılmasından gedir. Ona görə də, xahiş edərdim, hörmətli həmkarlarım bu qanuna səs versinlər.